Uredba Komisije (ES) št. 384/2004

z dne 1. marca 2004

o uvrstitvi nekaterega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1] in zlasti člena 9(1)(a) Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, priložene k Uredbi (EGS) št. 2658/87, je nujno treba sprejeti ukrepe glede uvrstitve blaga iz Priloge k tej uredbi.

(2) Uredba (EGS) št. 2658/87 določa splošna pravila za razlago kombinirane nomenklature. Ta pravila veljajo tudi za vsako drugo nomenklaturo, ki v celoti ali delno temelji na njej ali ji dodaja kako podpodročje in ki jo določajo posebne določbe Skupnosti, ob upoštevanju uporabe tarifnih in drugih ukrepov v zvezi z blagovno menjavo.

(3) Skladno s temi splošnimi pravili se blago, poimenovano v stolpcu 1 preglednice iz Priloge, uvrsti pod oznako KN, navedeno v stolpcu 2, iz razlogov, navedenih v stolpcu 3.

(4) Smiselno je, da se imetnik zavezujočih tarifnih informacij, ki so jih carinski organi držav članic izdali v zvezi z uvrstitvijo blaga v kombinirano nomenklaturo in ki niso v skladu z določbami te uredbe, v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2] lahko sklicuje nanje še tri mesece.

(5) Ukrepi, predvideni v tej uredbi, so skladni z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice iz Priloge, se uvrsti v kombinirano nomenklaturo pod oznake KN, navedene v stolpcu 2.

Člen 2

Sklicevanje na zavezujoče tarifne informacije, ki so jih izdali carinski organi držav članic in ki niso v skladu s to uredbo, je v skladu s členom 12(6) Uredbe (EGS) št. 2913/92 mogoče še tri mesece.

Člen 3

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. marca 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.

--------------------------------------------------

PRILOGA

Poimenovanje blaga | Uvrstitev (oznaka KN) | Razlogi |

(1) | (2) | (3) |

1.Konektor za kabel iz optičnih vlaken, nesestavljen, iz naslednjih komponent:del konektorja iz navadne kovine s plastično notranjostjo in keramično konico, opremljen z jekleno vzmetjo;cevka iz navadne kovine z oblikovanim robom;plastični cilinder s cevko za stiskanje iz aluminija;dve plastični držali.Del konektorja se lahko sestavi z drugimi deli in enim od držal, tako da dobimo konektor.Posamično armirano optično vlakno je napeljano skozi konico in pritrjeno nanjo.Konektor se bo uporabljal kot vezni element za kable iz optičnih vlaken. | 69091900 | Razvrstitev je določena s splošnimi predpisi 1, 2(a), 3(b) in 6 za interpretacijo kombinirane nomenklature in z besedilom oznak KN 6909 in 69091900. Konektor ne šteje kot del dodatne opreme kabla iz optičnih vlaken. Konektor je razvrščen skladno s sestavnim materialom. Njegova osnovna narava je določena s konico. |

2.Aparatura, ki jo sestavljajo:osni ventilator z električnim motorjem in elektronsko napravo za prilagajanje hitrosti ventilatorja; inhladilno telo iz aluminija.Funkcija aparature je odstranjevanje odvečne toplote iz centralne procesne enote stroja za avtomatsko obdelavo podatkov. | 84145930 | Razvrstitev je določena z določbami splošnih predpisov 1, 3(b) in 6 za interpretacijo kombinirane nomenklature ter z besedilom oznak KN 8414, 841459 in 84145930. Osnovno naravo proizvoda določa ventilator. Ta je primarna komponenta pri odstranjevanju odvečne toplote. |

3.Izdelek (snežne krplje), ki meri 65 cm v dolžino in največ 23 cm v širino, sestavljen iz aluminijastega okvira s plastično prevleko, koničast na eni strani in zaobljen na drugi. Ta okvir ima plastični vložek, debel 1 mm, s profili za kovinske konice na spodnji strani, ki omogočajo boljšo oporo v snegu. Na gornji strani okvira je s plastičnim jermenom pritrjena toga kovinska plošča. Na plošči so pritrjeni gumijasti deli, ki se ob nošnji ovijejo okrog čevlja; na te pa gumijasti/tekstilni jermeni, s katerimi izdelek pričvrstimo na čevelj.Izdelek se uporablja za pomoč pri hoji po snegu.Glej fotografijo A | 95069990 | Razvrstitev je določena z določbami splošnih predpisov 1 in 6 za interpretacijo kombinirane nomenklature ter z besedilom oznak KN 9506, 950699 in 95069990. Ne gre za smučarsko opremo, saj se ne uporablja za smučanje. Ne gre za opremo za splošno fizično rekreacijo. Šteje, da je proizvod izdelek za športne dejavnosti na prostem. |

4.Kolo iz navadne kovine s premerom 6,74 mm, s 3 mm veliko odprtino v središču in debelino 3,54 mm, opremljeno z zobmi.Proizvod je komponenta, ki se vgradi v vžigalni mehanizem cigaretnega vžigalnika.Glej fotografiji B . | 96139000 | Razvrstitev je določena z določbami splošnih predpisov 1 in 6 za interpretacijo kombinirane nomenklature ter z besedilom oznak KN 9613 in 96139000. Kolo je primerno zlasti za uporabo pri izdelavi naprav za iskrenje za cigaretne vžigalnike pod tarifno številko 9613. |

+++++ TIFF +++++

+++++ TIFF +++++

--------------------------------------------------